ข้อบัญญัติองค์การบริหารส่วนตำบลบ้านกลางข้อบัญญัติองค์การบริหารส่วนตำบลบ้านกลางเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในท้องที่ตำบลบ้านกลางอำเภอเมือง จังหวัดลำพูนพ.ศ.๒๕๔๙ อาศัยอำนาจตามความในมาตรา ๑๐ (๒) แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งได้แก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ องค์การบริหารส่วนตำบลบ้านกลางโดยความเห็นชอบของสภาองค์การบริหารส่วนตำบลบ้านกลางนายอำเภอเมืองลำพูน คณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทยจึงตราข้อบัญญัติไว้ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลบ้านกลางเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในท้องที่ตำบลบ้านกลาง อำเภอเมือง จังหวัดลำพูน พ.ศ. ๒๕๔๙ข้อ ๒[๑]ข้อบัญญัติองค์การบริหารส่วนตำบลบ้านกลางนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ใช้กฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิด หรือบางประเภท ในพื้นที่บางส่วนในท้องที่ตำบลเหมืองง่าตำบลอุโมงค์ ตำบลมะเขือแจ้ ตำบลในเมือง ตำบลบ้านกลาง ตำบลเวียงยอง ตำบลต้นธง และตำบลป่าสักอำเภอเมืองลำพูน จังหวัดลำพูน พ.ศ. ๒๕๕๗ บังคับใช้เขตองค์การบริหารส่วนตำบลบ้านกลางข้อ ๔ ในข้อบัญญัตินี้ภายในบริเวณที่ ๑หมายความว่า พื้นที่ภายในบริเวณแนวเขตองค์การบริหารส่วนตำบลบ้านกลาง เว้นแต่บริเวณที่๒ภายในบริเวณที่ ๒หมายความว่า พื้นที่บริเวณ ดังต่อไปนี้๒.๑ ทิศเหนือ จดเส้นแบ่งเขตระหว่างตำบลมะเขือแจ้กับตำบลบ้านกลางทิศตะวันออก จดเขตทางหลวงแผ่นดินหมายเลข ๑๑ ฟากตะวันตกทิศใต้ จดเขตทางของถนนศรีบุญยืน ฟากเหนือทิศตะวันตก จดเส้นขนานระยะ ๓๐๐ เมตร กับเขตทางหลวงแผ่นดินหมายเลข๑๑ ฟากตะวันตก๒.๒ ทิศเหนือ จดเขตทางหลวงแผ่นดินหมายเลข ๑๑๔๗ ฟากใต้ทิศตะวันออก จดเส้นขนานระยะ ๓๐๐ เมตรกับเขตทางหลวงแผ่นดินหมายเลข๑๑ ฟากตะวันออกทิศใต้ จดห้วยแม่ยาก ฝั่งเหนือทิศตะวันตก จดเขตทางหลวงแผ่นดินหมายเลข ๑๑ ฟากตะวันออกทั้งนี้ ตามแผนที่ท้ายข้อบัญญัตินี้ข้อ ๕ ให้กำหนดพื้นที่บางส่วนในท้องที่ตำบลบ้านกลางอำเภอเมือง จังหวัดลำพูน ภายในบริเวณแนวเขตตามแผนที่ท้ายข้อบัญญัตินี้ เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง ที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกัน หรือหลายหลังตั้งแต่๓๐๐ ตารางเมตรขึ้นไป(๒) ภายในบริเวณที่ ๒ ห้ามบุคคลใดก่อสร้างอาคารดังต่อไปนี้(ก) อาคารพาณิชยกรรมประเภทค้าปลีก ค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน ๑๐,๐๐๐ ตารางเมตร(ข) อาคารพาณิชยกรรมประเภทค้าปลีก ค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑๐,๐๐๐ ตารางเมตรเว้นแต่อาคารพาณิชยกรรมประเภทค้าปลีก ค้าส่งนั้น เป็นไปตามข้อกำหนดในข้อ ๒ (๒) (ข)ของกฎกระทรวงตามข้อ ๓ข้อ ๖ ให้นายกองค์การบริหารส่วนตำบลบ้านกลางเป็นผู้รักษาการตามข้อบัญญัตินี้ประกาศณ วันที่ ๑๗ มีนาคม พ.ศ. ๒๕๔๙ประสิทธิ์จันทกลางนายกองค์การบริหารส่วนตำบลบ้านกลาง[เอกสารแนบท้าย]๑.แผนที่ท้ายข้อบัญญัติองค์การบริหารส่วนตำบลบ้านกลาง เรื่อง กำหนดบริเวณห้ามก่อสร้างดัดแปลง หรือเปลี่ยนแปลงการใช้อาคารบางชนิดหรือบางประเภทในพื้นที่องค์การบริหารส่วนตำบลบ้านกลางอำเภอเมือง จังหวัดลำพูน(ดูข้อมูลจากภาพกฎหมาย)พัชรินทร์/ผู้จัดทำ๒๕พฤษภาคม ๒๕๔๙[๑]ราชกิจจานุเบกษา เล่ม ๑๒๓/ตอนที่ ๕๐ ง/หน้า ๕๓/๑๘ พฤษภาคม ๒๕๔๙